## El Consell aprova que Alfara del Patriarca, Bonrepòs i Mirambell, Tavernes Blanques, la Font d’en Carròs i Xilxes disposen de caixers Punt Labora

*** A través d’estos terminals, les persones sense accés a internet es poden inscriure en Labora, matricular-se en cursos de formació i sol·licitar llocs de treball**

El Consell ha aprovat convenis de col·laboració entre el Servici Valencià d’Ocupació i Formació (Labora) i els ajuntaments d’Alfara del Patriarca, Bonrepòs i Mirambell, Tavernes Blanques, la Font d’en Carròs i Xilxes per a la instal·lació de caixers Punt Labora en les dependències municipals.

A través d’estos terminals, les persones sense accés a internet poden inscriure’s o renovar la seua demanda d’ocupació en Labora, matricular-se en multitud de cursos de formació, i explorar i sol·licitar llocs de treball que els interesse.

En l’actualitat, Labora disposa de més de 100 terminals Punt Labora instal·lats i en funcionament en diferents dependències municipals.

Els convenis tenen una duració de quatre anys i no tenen contraprestació econòmica.

Fecha: 23/12/2024